बागसा जिल्लानि तामुलपुरनि घग्रासकनि गेलेग्रा फोथाराव एबसु, सरनीया , राभा, हाजं, बर्मन कसारि, बर’, मदाहि, गर्खा समाज, भजपुरि समाज, आसा, नाथ जगि, आरो गुबुन-गुबुन हारियारि फरायसा आफाद मोन जिद’ आफादफोरनि मोनसे सावराय जथुम जानानै थाङो। बे जुथुमाव थांनाय 27 जानुवारियाव जानाय थामथि गोजोन बर’ गोरोबथानि सोमोन्दै माखासे गुबुन हारिफोरनि सिगाङाव बांसावनाय माखासे बाथ्राफोरनि सोमोन्दै गेबेङै मोनथि होनाय जायो। आरो बे गोजोन गोरोबथाखौनो फारि- फारियै मावफुं लांनायजों लोगोसे फैगौ 7 दिसेम्बराव जानो गोनां बि.टि.सि. बिसायख’थियाव बि.टि.आर. गोरोबथाखौ मावफुंनो सदबांसा लानाय राजखान्थि दोलो एबा इउ पि पि एल राजखान्थि दोलोखौनो मदद होलांनो थाखाय थिरांथा लायो।